
Modèl Pwosedi pou Entèraksyon ak Fòs Lòd Sivil
Nan dat 5 Out 2026, Gouvènè Maura Healey te siyen Lwa PWOTEKSYON an kòm lwa. Stat. 2026, c. 163, §§ 1–24 (Lwa). Kounye a, se a se yon lwa nan Massachusetts ke, eksepte jan lalwa eta oswa federal egzije sa, oswa jan Commonwealth la oswa sibdivizyon li yo egzije sa pou administre yon pwogram eta oswa federal sipòte oswa finanse, arestasyon sivil, enkli pou aplikasyon lwa imigrasyon federal, pa pèmèt nan zòn piblik sa yo:  sou teren lekòl pandan lè lekòl la fonksyone (defini pi ba a) san yon Manda Jidisyè oswa yon Lòd Jidisyè.  
Jan Lwa a egzije sa, pwosedi modèl sa yo dekri yon pwosesis pou anplwaye yo suiv lè y ap kominike ak ofisye fòs lòd ki angaje nan aplikasyon lwa sivil. Pwosedi modèl yo ankouraje lekòl ki an sekirite epi ki aksesib pou elèv, pèsonèl, ak rezidan. Pwosedi modèl yo ta dwe aplike egalman pou tout fòm aplikasyon lwa epi yo ta dwe fokis sou kenbe sekirite elèv yo.
Pwosedi modèl yo dwe aplike, kèlkeswa kote sa aplikab, an amoni/alinyeman ak Plan Operasyon Ijans Distri a, ansanm ak Plan Repons Medikal ak Sante Konpòtmantal an ijans.  

Definisyon pou Pwosedi Modèl yo
Pwosedi Modèl sa yo itilize mo ak fraz sa yo ki ann akò avèk Lwa PWOTEKSYON an:
Arestasyon Sivil: vle di yon arestasyon ki pa fèt pou prepare moun ki anba arestasyon an pou pouswit kriminèl pou yon swadizan vyolasyon yon lwa kriminèl leta oswa federal. Arestasyon sivil yo ka otorize pa, pami lòt bagay: (1) yon manda paròl/kosyon yo bay selon  G.L. c. 127, § 149A, oswa yon manda pwobasyon yo bay selon G.L. c. 279, § 3; (2) lwa eta ki pèmèt gad pwoteksyon pou moun ki enkapab ak moun ki sou, G.L. c. 111B § 8, oswa (3) yon manda administratif yon ajans federal tankou Ajans Ranfòsman Imigrasyon ak Ladwàn Etazini (ICE) bay pou vyolasyon Lwa Federal sou Imigrasyon ak Nasyonalite, oswa efò ki gen rapò ak aplikasyon lwa sivil sou imigrasyon.
 
· Aplikasyon lwa sivil: vle di efò pou mennen ankèt, aplike oswa ede nan ankèt oswa aplikasyon lwa sivil leta oswa federal, ki enkli ladan, men pa limite a sa sèlman, nenpòt lwa federal sivil sou imigrasyon. Pou plis kontèks, aplikasyon lwa sivil souvan gen rapò ak detansyon prevantif pou sekirite yon moun, aplikasyon aksyon sivil nan tribinal, oswa aplikasyon lwa sou imigrasyon. Okontrè, aplikasyon lwa kriminèl enplike ankèt ak aplikasyon lwa kriminèl leta oswa federal (tankou sa yo ki entèdi vòl ak agresyon). Remake ke ofisye aplikasyon lalwa yo (defini pi ba a) ka patisipe nan aplikasyon lalwa sivil ak/oswa aplikasyon lalwa kriminèl. 

· Manda Jidisyè oswa Lòd Jidisyè: refere a yon manda arestasyon oswa yon lòt lòd jidisyè, yon jij oswa yon majistra nan branch jidisyè yon gouvènman lokal oswa leta oswa gouvènman federal la siyen, ki otorize yon arestasyon.

· Ofisye fòs lòd oswa ofisye/ajan: vle di nenpòt ajan oswa ofisye yon ajans fòs lòd federal, deta, konte, minisipal, oswa distri, sa ki enkli, men se pa sèlman, depatman lapolis lokal, cherif, konstab, Lapolis Eta Massachusetts, ajans Ranfòsman Imigrasyon ak Ladwàn Etazini (ICE), ajans Pwoteksyon Ladwàn ak Fwontyè Etazini (CBP), ak Depatman Sekirite Enteryè Etazini (DHS).

· Lè Lekòl la fonksyone: vle di lè nòmal lekòl la, peryòd pou depoze elèv yo lekòl ak pase vin cheche yo, pwogram anvan lekòl ak apre lekòl, ak evènman lekòl la òganize.

· Lekòl: vle di yon lekòl ki jere pa depatman lekòl yon vil, yon bouk oswa yon distri lekòl rejyonal; yon lekòl agrikòl konte; yon lekòl pwofesyonèl endepandan oswa yon lekòl pwofesyonèl yon konte jere; yon lekòl Charter Commonwealth la oswa yon lekòl Horace Mann Charter ki etabli selon G.L. c. 71, § 89 ("lekòl charter"); yon lekòl espesyal lajounen oswa yon lòt etablisman lajounen oswa yon lekòl rezidansyèl akoutèm oswa alontèm ki bay pwogram edikatif pou timoun  ki gen dezabilite/twoub ki etabli selon chapit 71B epi an akò avèk chapit 766 lwa 1972 yo; oswa yon lekòl yon kolaborasyon edikatif jere ki etabli dapre G.L. c. 40, § 4E ("lekòl kolaboratif"). 

· Distri eskolè: vle di depatman eskolè yon vil oswa yon minisipalite, yon distri eskolè rejyonal, yon lekòl pwofesyonèl endepandan oswa yon lekòl pwofesyonèl oswa lekòl agrikòl yon konte opere. 

· Teren lekòl: vle di building/etablisman prensipal lekòl la (yo) ak nenpòt lòt bilding oswa pwopriyete yon lekòl oswa yon distri eskolè posede oswa kontwole, epi lekòl la itilize nan sipò dirèk oswa nan yon fason ki gen rapò ak objektif edikatif oswa atletik lekòl la. Sa gen ladan l lakou rekreyasyon, chan, pakin, zòn lwazi, chan espò, teren, zòn konpetisyon ak lòt kote yon lekòl posede oswa kontwole epi li itilize pou aktivite ki gen rapò ak lekòl la, kit yo konekte fizikman ak bilding prensipal lekòl la (yo) kit yo pa konekte. Pandan lè lekòl la ap fonksyone, jan sa defini pi wo a, teren lekòl la pa piblik.[footnoteRef:1] [1:  	Malgre arè otobis yo jeneralman pa konsidere kòm "teren lekòl," tanpri gade Seksyon sou Transpò Lekòl la pou rekòmandasyon sou kijan pou jere aktivite fòs lòd yo nan arè otobis yo.] 


I. Entèraksyon ak Ofisye Fòs de Lòd ki Angaje nan Egzekisyon Lwa Sivil 
Arestasyon sivil pa pèmi sou teren/espas lekòl la pandan lè lekòl la fonksyone, sof si Ofisye Fòs de Lòd la gen yon manda jidisyè oswa yon lòd jidisyè ki valab.[footnoteRef:2] Pou rezon pwosedi sa yo, yo defini teren lekòl la jan sa endike pi wo a. [2:  Jan sa note nan Seksyon sou Obligasyon ki egziste deja a, pi ba a, anyen nan Pwosedi Modèl sa yo pa entèdi koperasyon apwopriye ak otorite yo, tankou lapolis, depatman ponpye, sèvis medikal ijans, otorite pwoteksyon timoun oswa lòt ofisyèl sekirite piblik, k ap reponn a yon ijans, k ap pwoteje yon timoun kont abi oswa neglijans, oswa k ap egzèse yon lòt otorite legal ki pa gen rapò ak aplikasyon lalwa sivil. ] 

Pwosedi Jeneral pou Pèsonèl Distri/Lekòl k ap Entèaji ak Ofisye Lapolis k ap Egzekite Lwa Sivil
i. Pèsonèl la dwe rete kalm epi pwofesyonèl lè yo rankontre Ofisye k ap fè aplikasyon lwa sivil epi yo dwe itilize langaj ki dekri nan pwosedi sa yo. 
ii. Anplwaye yo pa dwe janm eseye entèfere fizikman ak Ofisye k ap fè aktivite aplikasyon lwa sivil, ni yo pa dwe santi yo oblije pwoche bò kote yon Ofisye oswa kominike avè l an premye.
iii. Si anplwaye yo santi yo pa an sekirite lè y ap kominike ak Ofisye yo, yo ka refize kominike avèk yo epi pito konte sou administratè yo, jan sa dekri pi ba a. 

Administratè Siperyè Deziyen kòm Moun pou Kontakte
Sipèentandan an oswa Direktè Egzekitif la idantifye administratè siperyè sa a ki soti nan biwo Sipèentandan/Direktè Egzekitif la kòm pèsòn kontak ki deziyen pou nivo distri a pou nenpòt sitiyasyon kote Ofisye yo ap fè aplikasyon lwa sivil sou teren lekòl la.  
Kontak nan nivo distri: 
		[Non], 
[tit], 
[telefòn selilè]
Sipèentandan an oswa Direktè Egzekitif la, an kowòdinasyon ak chak lekòl, idantifye administratè siperyè sa yo ki nan Biwo Direktè Lekòl la kòm moun kontak ofisyèl nan nivo lekòl la pou nenpòt sitiyasyon kote Ofisye yo ap patisipe nan aplikasyon lwa sivil sou teren lekòl la
		[pou chak lekòl, mete non, tit, ak nimewo telefòn selilè administratè siperyè ki idantifye a ki soti nan Biwo Direktè a]
Sipèentandan an oswa Direktè Egzekitif la ap detèmine pwosesis distri a pou rele avoka distri a lè Ofisye yo sou plas (gade etap iv nan pwotokòl eskalasyon an, anba a), sa ki enkli si se pèsòn kontak nan nivo distri a oswa pèsòn kontak nan nivo lekòl la k ap rele avoka distri a. Desizyon sa a ap kominike bay tout pèsòn kontak nan nivo distri a ak nan nivo lekòl la.

 Pwotokòl Eskalasyon

i. Si Ofisye yo rive sou plas/sèn nan epi pa gen okenn sikonstans ijan ki parèt, anplwaye yo dwe enfòme Ofisye yo ke y ap kontakte yon administratè pou ede yo epi ke Ofisye yo dwe rete kote yo ye a (de preferans deyò, lwen elèv yo ak fanmi yo). 

ii. Lè anplwaye yo rankontre oswa vin okouran de Ofisye ki ap fè aplikasyon lwa sivil sou teren lekòl la, yo dwe imedyatman fè kontak lekòl la konnen.  

iii. Lè yo fin fè l konnen, moun kontak nivo lekòl la dwe imedyatman fè moun kontak nivo distri a konnen epi ale nan kote Ofisye yo ap tann lan. 

iv. Dapre pwosedi distri a, moun kontak nan nivo lekòl la oswa moun kontak nan nivo distri a ap rele avoka distri a pou mande konsèy. Si sa posib, moun kontak nan nivo lekòl la ap mete avoka a an apèl konferans ak moun kontak nan nivo distri a. 

v. Moun kontak lekòl la ap mande Ofisye yo pou idantifikasyon yo, epi l ap anrejistre non yo, ajans yo, ak nimewo badj yo.  

vi. Moun kontak nan nivo lekòl la ap mande pou l gade nenpòt manda oswa lòt dokiman. Moun kontak nan nivo lekòl la—ak asistans yon avoka, si sa disponib, ak/oswa moun kontak nan nivo distri a—dwe revize dokiman yo pou detèmine si Ofisye yo gen yon manda jidisyè oswa yon lòd jidisyè ki valab. Gade Revizyon Manda a, pi ba a.

vii. Si Ofisye yo gen yon Manda Jidisyè oswa yon Lòd Jidisyè valab ki otorize yon arestasyon oswa yon antre pou fè rechèch/fouy oswa toude, moun kontak nivo lekòl la ap enfòme Ofisye yo ke yo ka antre sou teren lekòl la; sepandan, li pral mande pou, kote sa posib, Ofisye yo evite nenpòt zòn/espas kote elèv yo prezan.[footnoteRef:3] [3:  Nan sikonstans ki ra, Ofisye yo ka idantifye yon menas klè e imedya pou sante oswa sekirite ki kalifye kòm yon eksepsyon pou egzijans manda a. ] 


viii. Si Ofisye yo pa gen yon Manda Jidisyè oswa yon Lòd Jidisyè ki valab, oswa si yo gen sèlman yon manda administratif, moun kontak lekòl la ap enfòme Ofisye yo ke yo pa gen otorizasyon pou fè okenn arestasyon sou teren lekòl la epi l ap mande yo pou yo ale. 

ix. Si Ofisye yo kontinye pou fè yon arestasyon sivil nan zòn sa yo an vyolasyon Lwa PROTEKSYON (PROTECT Act) la, moun sa a pa dwe eseye entèfere fizikman avèk yo. Olye de sa, anplwaye yo dwe suiv direktiv pou temwen yo ki nan dokiman "Gid pou Lekòl K-12 Konsènan Entèraksyon ak Fòs Lòd Sivil" la, nan Pati IV. Si gen yon menas iminan pou sekirite yon timoun, yon anplwaye, yon manm fanmi, oswa nenpòt lòt moun, anplwaye pwogram yo pa dwe ezite rele 9-1-1 pou jwenn asistans.  

x. Apre ofisye yo fin kite teren lekòl la, lekòl la dwe rapòte evènman an bay Divizyon Dwa Sivil nan Biwo Avoka Jeneral la.

xi. 

Revizyon Manda a
Moun kontak nan nivo lekòl la, avèk asistans moun kontak nan nivo distri a ak avoka distri/lekòl la, si li disponib, ap revize nenpòt manda oswa lòd. Moun kontak nan nivo distri a ak moun kontak nan nivo lekòl yo ap abitye jeneralman ak konsèp yon manda jidisyè ak yon lòd jidisyè ki baze sou enfòmasyon ki nan Gid pou Lekòl K-12 ki gen rapò ak Entèraksyon ak Fòs Lòd Sivil yo. Yon egzanp manda jidisyè enkli nan apendis la pou pwosedi modèl sa yo.
Manda Jidisyè ak Lòd Jidisyè se dokiman yon jij oswa yon majistra nan branch jidisyè gouvènman leta oswa federal la bay. Dokiman sa yo otorize yon rechèch/fouy nan yon espas espesifik oswa arestasyon yon moun espesifik, sou baz enfòmasyon ki sifi pou montre gen yon krim ki te komèt ("koz pwobab"). Remake ke lòt lòd jidisyè ka enkli ladan manda konparisyon oswa somasyon, men yo pa pèmèt aksè fizik nan kote ki pa piblik. 
Yon Manda Jidisyè se: (1) li siyen pa yon jij, yon majistra, oswa yon grefye adjwen majistra epi li gen dat; (2) li pibliye pa yon tribinal; epi (3) li enkli ladan l kote y ap fouye a oswa moun oswa atik yo dwe sezi/arekte.
Yon Lòd Jidisyè ka pran plizyè fòm men li dwe genyen ladan l: (1) tit yon ka tribinal; (2) non tribinal la; epi (3) siyati yon jij, yon majistra, oswa yon asistan majistra, avèk yon dat.
 Gid sou Fason pou Pale
Pèsonèl distri/lekòl la dwe itilize langaj ki anba la a lè y ap kominike ak Ofisye yo lè yo mande pou fè aplikasyon lalwa sivil sou teren/espas lekòl la: 
· "Mwen pa gen otorite pou m pèmèt ou antre nan lekòl la. Tanpri, tann isit la pandan m ap kontakte yon administratè."
· "Mwen pa otorize pou m diskite sou moun espesifik oswa pou m pale avèk ou sou elèv/timoun/anplwaye sa a. Mwen pral kontakte yon administratè ki pral diskite sa pi lwen avèk ou." 
· "Mwen pa gen pèmisyon pou m diskite/divilge enfòmasyon prive avèk ou."

Dokimantasyon Entèraksyon yo 
Anplwaye yo, pèsonèl la, administratè yo, ak moun kontak ki deziyen yo dwe dokimante entèraksyon yo ak ofisye fòs de lòd k ap fè aplikasyon lwa sivil, epi yo ankouraje pou yo tann jiskaske yo santi yo an sekirite pou yo ekri sa k te pase a. Sa ka fèt apre ofisye yo fin kite teren/espas lekòl la. Lekòl yo ta dwe itilize yon fòmilè ki egziste deja oswa kreye yon nouvo pou anrejistre entèraksyon ak ofisye fòs lòd yo epi kenbe dosye sa yo menm jan yo ta kenbe nenpòt lòt dosye lekòl, nan kou nòmal la. Yon modèl fòmilè enkli kòm Apendis B.
Dapre pwotokòl eskalasyon ki dekri anwo a, anplwaye yo, pèsonèl la, administratè yo, ak moun kontak ki deziyen yo ka kominike ak ofisye fòs lòd yo nan diferan fason ak nan diferan moman. Pwosedi ki vin apre yo reflete wòl sa yo, men yo pa la pou limite sa nenpòt moun ta dwe ekri sou entèraksyon an. Pa egzanp, si yon anplwaye ta rive wè non yon ofisye ak nimewo badj li, li ta dwe ekri sa tou. Menm jan an tou, si moun kontak ki deziyen an konte kantite veyikil fòs lòd yo te itilize, li ta dwe ekri sa tou. Nou ankouraje tout moun pou yo dokimante enpak sou nenpòt elèv/timoun/anplwaye/manm pèsonèl (apre yo fin regle nenpòt pwoblèm ijan) ak nenpòt aksyon swivi ki nesesè pou sipòte yo. Tout moun ta dwe konseye pou yo ekri sa yo sonje de ensidan an, sa gen ladan l men se pa sèlman enfòmasyon sa yo: 
i. Dat ak lè ofisye fòs de lòd yo te rive sou teren lekòl la oswa lè yo te fè demann enfòmasyon an; 
ii. Non ak nimewo badj ofisye yo, ansanm ak ajans yo te reprezante a; 
iii. Nimewo machin yo ak nimewo plak yo, si yo te vizib; 
iv. Non temwen yo, elèv yo, oswa lòt anplwaye ki te enplike; 
v. Etap ki te pran pou notifye moun kontak nan nivo lekòl la, moun kontak nan nivo distri a, oswa avoka lekòl la, selon ka a; 
vi. Aksyon ofisye fòs de lòd yo, enkli si ofisye yo te respekte enstriksyon lekòl la; 
vii. Si ofisye fòs de lòd yo te gen yon manda jidisyè oswa yon lòd jidisyè ki valab, oswa yon lòt dokiman; 
viii. Si yo te fè yon arestasyon sivil sou teren lekòl la; epi 
ix. Enpak sou nenpòt elèv/timoun/anplwaye/manm pèsonèl (apre yo fin adrese nenpòt pwoblèm imedya) ak nenpòt aksyon swivi ki nesesè pou sipòte yo. 
Moun ki la a, enkli anplwaye yo ak pèsonèl la, ka anrejistre entèraksyon an sou videyo aklè (pa an kachèt), men yo pa dwe entèfere. 

Aktivite Fòs de Lòd Toupre Zòn Lekòl la
Si gen aktivite fòs lòd oswa aplikasyon lwa imigrasyon sivil k ap fèt toupre teren lekòl la, Distri a/lekòl la ap konsilte Plan Operasyon Ijans lan pou detèmine si sekirite elèv yo ak anplwaye yo ka afekte. Si yo idantifye enkyetid sou sekirite, y ap mete an plas mezi sekirite apwopriye, ki ka enkli ladan ranvwaye lè pou elèv yo sòti. Ap gen kominikasyon avèk fanmi yo apati de sa. 

Transpò Lekòl
Distri a pral revize Plan Operasyon Ijans li yo ak konpayi bis lekòl yo pou ankouraje sekirite elèv yo nan ka ta gen nenpòt kalite aktivite fòs lòd nan estasyon bis oswa sou teren lekòl la. Sa ki enkli transpò pou edikasyon espesyal. Anplis de sa, lekòl yo ta dwe revize kontra transpò lekòl yo epi kominike ak konpayi transpò lekòl yo konsènan règleman ak pwotokòl pou chofè bis yo nan ka ta gen yon aktivite fòs lòd k ap fèt toupre yon estasyon bis lekòl. Sa ki enkli ladan l konsiderasyon pou transpò edikasyon espesyal. Pwosedi ki gen rapò ak transpò yo ta dwe fokis sou kenbe sekirite timoun ak rezidan yo epi evite danje ki asosye ak depoze yon timoun oswa yon rezidan toupre yon sèn krim k ap fèt oswa nenpòt arestasyon oswa operasyon fòs lòd.
Ofisye Resous Lekòl (si sa aplikab)
Distri a ap asire ke Memorandòm Konpreyansyon (MOU) pou Ofisye Resous Lekòl la konfòme li ak modèl obligatwa pou tout eta a, epi li enkli enfòmasyon sou wòl ak responsablite yon Ofisye Resous Lekòl nan distri/lekòl yo, enkli nan sikonstans kote ofisye fòs de lòd ap fè aplikasyon lwa sivil sou teren lekòl la.

Notifikasyon/Avi pou Paran 
Lè yon lekòl konfime prezans Ofisye k ap fè aplikasyon lwa sivil sou teren lekòl la, lekòl la ap fè paran ak gadyen elèv yo, pwofesè yo, administratè yo, ak pèsonèl lekòl la konnen. Avi pou paran ak gadyen yo ap tradui nan lang matènèl yo nan kominote distri lekòl la, apa de lang Anglè. Lekòl la ap bay avi sa a nan yon fason ki pwoteje konfidansyalite ak vi prive nenpòt enfòmasyon ki ka idantifye yon moun. Gen yon modèl avi pa imèl ki enkli nan Apendis C nan Pwosedi Modèl sa yo.	Comment by Hirsch, Liza (AGO): Petèt ajoute yon liy sou aksè a lang apre liy sa a? Yon bagay tankou - Avi pou paran ak gadyen yo ta dwe tradui nan lang ki pi souvan pale nan kominote distri lekòl la, apa de angle. 
Chak lekòl ap deziyen yon manm pèsonèl ki pral notifye/enfòme fanmi yo si ofisye k ap fè aplikasyon lwa sivil ap eseye kontakte yon elèv oswa ap chèche enfòmasyon sou yon elèv ki gen pwoblèm sante mantal ( ). Manm pèsonèl yo ap notifye elèv la dirèkteman si li gen 18 an oswa plis. Yon modèl avi pa imèl enkli nan Apèndis D nan Pwosedi Modèl sa yo. 

Pwoteksyon Enfòmasyon Pèsonèl ki ka Idantifye yon Moun 
Distri a/lekòl la pa ka divilge enfòmasyon pèsonèl ki ka idantifye yon elèv bay twazyèm pati, sa ki enkli ladan l Ofisye yo ak laprès, ni oralman ni alekri, sof si: distri a/lekòl la gen konsantman espesifik e enfòme paran an oswa gadyen an (oswa, nan ka yon elèv ki gen omwen 18 an oswa ki emansipe, konsantman espesifik e enfòme elèv la); li fèt dapre yon Manda Jidisyè, yon Lòd Jidisyè, oswa yon sitasyon; oswa gen yon ijans sante oswa sekirite. Anjeneral, lekòl yo dwe respekte tou preferans ak enkyetid sou vi prive paran oswa gadyen yon elèv (oswa elèv la li menm si li gen 18 an oswa plis oswa si li emansipe) lè y ap reponn demann medya yo epi, nan limit lalwa pèmèt, nan entèraksyon ofisye fòs de lòd ki ka enplike elèv yo.
Paran/gadyen (ak elèv ki gen omwen 18 an oswa ki emansipe) gen dwa pou yo pa parèt nan enfòmasyon anrejistreman an. Distri/lekòl la limite ki enfòmasyon ki enkli nan anrejistreman an (pa egzanp, lè li pa mete adrès elèv la ak kote li fèt), epi li limite divilgasyon an pou kominote lekòl la sèlman. Dapre lwa federal, lekòl yo oblije avize elèv yo ak fanmi yo omwen yon fwa pa ane sou ki enfòmasyon ki enkli nan anrejistreman an, epi pèmèt paran yo chwazi pou yo pa mete enfòmasyon nan rejis la nenpòt ki lè. Distri a ap kominike enfòmasyon sa a avèk sèvis tradiksyon oswa entèpretasyon pou paran/gadyen ki pa metrize lang Anglè a.

Plan Moun K ap Okipe Timoun yo ak Enfòmasyon Kontak
Distri a/lekòl la ap kenbe enfòmasyon kontak ijans, kontak gadyen ranplasan, epi aktyalize pou tout elèv kontak moun ki otorize pou vin cheche timoun yo. Distri a/lekòl la ap pèmèt paran/gadyen yo mete plis pase yon moun kòm kontak ijans. Distri a/lekòl la ap kenbe dokiman ki asosye yo nan dosye a, tankou yon otorizasyon pou yon lòt gadyen, ajan tanporè, oswa gadyen. 


Sipò pou Elèv yo 
Distri a/lekòl la ap ofri konsèy ki pran an kont kilti elèv yo ak lòt fòm sipò pou elèv k ap fè fas ak yon ogmantasyon nan enkyetid akoz aktivite fòs lòd sivil yo.   

Sipò pou Fanmi yo
Distri a/lekòl la ap ofri sipò ak koneksyon ak resous kominotè pou fanmi ki afekte pa aktivite fòs lòd sivil yo, jan sa apwopriye. Distri a/lekòl la ap angaje ak fanmi yo pou adrese baryè ki anpeche elèv yo vini lekòl, pwoblèm konpòtman nan lekòl, oswa lòt enkyetid. Kominikasyon ak fanmi yo ap fèt nan lang matènèl yo, sa ki enkli ladan l itilize entèprèt si sa nesesè. Distri a/lekòl la ap òganize tou sesyon enfòmasyon pou fanmi yo, avèk entèprèt lè sa apwopriye, pou pataje pwotokòl ak plan kominikasyon distri a pou lè gen aktivite fòs lòd sivil.


Fòmasyon sou Entèraksyon ak Fòs Lòd Sivil 
Distri/lekòl la ap fè fòmasyon sou aplikasyon pwosedi sa yo ak pi bon pratik yo pou sipòte sekirite tout elèv, anplwaye, fanmi ak vizitè otorize nan tout enstalasyon lekòl yo. DESE, an konsiltasyon ak EOE, Biwo Massachusetts pou Refijye ak Imigran, ak Avoka Jeneral Massachusetts, pral devlope yon modèl fòmasyon sou Pwosedi Modèl sa yo, osi byen ke Politik Modèl ak Gid pou Lekòl K-12 ki gen rapò ak Entèraksyon ak Fòs Lòd Sivil. Distri/lekòl la ka itilize modèl fòmasyon sa a oswa devlope pwòp fòmasyon li, depi kontni an konfòm ak modèl fòmasyon an.

Obligasyon ki egziste deja
Pa gen anyen nan Pwosedi Modèl sa yo ki chanje obligasyon lekòl la genyen pou l konfòme l ak lwa leta ak federal yo oswa ak règleman oswa pwosedi ki egziste deja yo.  
Pa gen anyen nan Pwosedi Modèl sa yo ki entèdi koperasyon apwopriye ak otorite yo, tankou lapolis, depatman ponpye, sèvis medikal ijans, otorite pwoteksyon timoun, oswa lòt ofisyèl sekirite piblik k ap reponn a yon ijans, k ap pwoteje yon timoun kont abi oswa neglijans, oswa k ap egzèse yon lòt otorite legal ki pa gen rapò ak aplikasyon lwa imigrasyon sivil. Si gen yon menas fizik iminan pou sekirite yon timoun, yon manm pèsonèl la, yon manm fanmi, oswa nenpòt lòt moun, pèsonèl pwogram nan pa dwe ezite rele 9-1-1 pou jwenn asistans. 

Afichaj sou sitwèb Distri a
Pwosedi ak politik Distri a ap afiche sou sitwèb Distri a, tradui nan lang matènèl fanmi ki nan Distri a.

Resous Siplemantè pou Elèv ak Fanmi Distri/Lekòl yo
Biwo Avoka Jeneral Massachusetts la ak Biwo Massachusetts pou Refijye ak Imigran yo kreye resous sa yo pou piblik la ka aprann plis sou dwa yo. 
Avoka Jeneral Massachusetts: Resous pou Imigran nan Massachusetts
Biwo Massachusetts pou Refijye ak Imigran: Zouti Resous pou Kominote a
Gid Avoka Jeneral Massachusetts la: KONNEN DWA W: Egzekisyon/Ranfòsman ICE Yon Gid Mizajou pou Imigran, Fanmi, ak Kominote (disponib an Espayòl, Pòtigè, Kreyòl Ayisyen, Chinwa, Vyetnamyen)
Gid Avoka Jeneral Massachusetts la: Enfòmasyon Jeneral pou Founisè Sèvis Massachusetts yo Konsènan Egzekisyon Lwa sou Imigrasyon (disponib an Espayòl, Pòtigè, Kreyòl Ayisyen, Chinwa, Vyetnamyen)
Gid Avoka Jeneral Massachusetts: Obligasyon Lekòl K-12 pou Pwoteje Elèv yo ak Enfòmasyon yo
Flayè Avoka Jeneral Massachusetts: Dwa Elèv Imigran pou Ale Lekòl: Yon Gid pou Fanmi (disponib an Espayòl, Pòtigè, Kreyòl Ayisyen, Vyetnamyen, Chinwa)
Flayè Avoka Jeneral Massachusetts: Lekòl K-12 sou Pwoteksyon pou Elèv yo ak Enfòmasyon yo
Gid Planifikasyon pou Ijans pou Paran ki pa gen Estati Imigrasyon Sèten (disponib an Espayòl, Pòtigè, Kreyòl Ayisyen, Chinwa Senplifye)
Flayè Enfòmasyon sou Planifikasyon pou Ijans pou Paran ki gen Estati Imigrasyon Ensekirite (disponib an Espayòl, Pòtigè, Kreyòl Ayisyen, Chinwa Senplifye)
Avètisman Pwokirè Jeneral la Konsènan Aksè Egal a Edikasyon Piblik pou Tout Elèv Kèlkeswa Estati Imigrasyon yo
Defann Dwa Elèv Imigran pou Enskri nan Lekòl: Gid pou Komite Lekòl ak Distri yo



ANÈKS A: Egzanp Manda Jidisyè ak Manda Administratif 
Figi 1: Sa w ap Gade Anba a Se Yon Manda Jidisyè Tribinal Leta  
[image: Sample Judicial Warrant for Massachusetts] 
Figi 2: Mandat rechèch Jidisyè Tribinal Federal (agoch) & Mandat Administratif "ICE" (adwat) 
[image: Image on left of Federal judicial warrant. On right image of Federal Administrative Warrant.]
Apendis B: Modèl Dokiman Entèraksyon Fòs Lòd Sivil
Dat: __________________  
Lè: __________________  
Kote: __________________  
Non Ajan(an): __________________  
Badj/Nimewo Idantifikasyon: __________________  
Ajans: _____________ _____  
Enfòmasyon Sipèvizè/Kontak: __________________  
Rezon ajan an bay:  
[image: Shape]  
Moun, dosye, oswa zòn ki mande:  
[image: Shape]  
Dokiman prezante:  
☐ Manda jidisyè  
☐ Lòd jidisyè  
☐ Sitasyon  
☐ Manda administratif imigrasyon  
☐ Detansyon imigrasyon  
☐ Lòt: __________________  
☐ Pa gen dokiman prezante  
Kontak nivo lekòl la enfòme: ☐ Wi ☐ Non  
Kontak nan nivo distri enfòme: ☐ Wi ☐ Non  
Avoka lekòl la kontakte: ☐ Wi ☐ Non  
[image: Shape]  
Repons  nan nivo lekòl la:  
[image: Shape]  
  
Enfòmasyon oswa dosye ki divilge, si genyen:  
[image: Shape] Nenpòt arestasyon/detansyon oswa lòt aksyon fòse lalwa:  
[image: Shape]  
Enpak sou timoun/operasyon lekòl la:  
Nenpòt lòt obsèvasyon: [image: Shape]  
 
 
 
 
 
 
Moun k ap ranpli rapò a: __________________  
Dat konplete: __________________  


ANÈKS C
Modèl pou enfòme fanmi yo ak kominote lekòl la sou konfimasyon prezans ajan fòs lòd k ap egzekite/aplike lwa sivil sou espas lekòl la

Chè Fanmi: 

Nou ekri pou enfòme nou ke ajans aplikasyon lwa sivil yo, espesyalman [ENKLI NON AJANS LA SI LI DISPONIB], te prezan nan [LEKÒL/KOTE] nan dat [DAT].  

Dapre Lwa PWOTEKSYON  ki te siyen 5 Out 2026, kounye a ki se yon lwa nan Massachusetts de arestasyon sivil pou aplikasyon lwa sivil, enkli aplikasyon lwa imigrasyon federal, pa pèmi sou teren/espas lekòl la pandan lè lekòl, pandan pwogram anvan ak apre lekòl, ak pandan evènman lekòl òganize san yon manda jidisyè oswa yon lòd jidisyè. 

Distri nou an gen pwosedi ak politik klè an plas pou swiv Lwa PWOTEKSYON an, ke ou ka wè [METE LYEN YO]

Si w ap chèche plis asistans oswa enfòmasyon legal, tanpri itilize resous ki anba yo. 

Pou èd legal jeneral, tanpri jwenn asistans legal isit la: 
Rechèchè Resous Legal Massachusetts 

Pou asistans legal konsènan pwoblèm imigrasyon, tanpri chèche asistans legal isit la: 
Fon Reprezantasyon Legal (LRF) -- Pou moun ICE fèk arete.  
Liy Dirèk pou Moun ki Detni: (617) 637-8195  
Liy Dirèk pou Fanmi ak Zanmi: (617) 396-7143  
 
Inisyativ Aksè ak Avoka Massachusetts (MACI) -- Pou moun k ap fè fas ak depòtasyon epi ki nan pwosedi pou depòte nan tribinal imigrasyon kounye a.  
Enskripsyon: 508-505-4588 
 
Liy Èd pou Imigrasyon MIRA 
miracoalition.org/news/immigration-helpline/  
 
Rechèch Avoka Imigrasyon nan tout peyi a 
ailalawyer.com

ANÈKS D
Modèl pou notifye manm fanmi oswa elèv ki gen 18 an oswa ki emansipe sou demann espesifik ofisye fòs de lòd k ap aplike lwa sivil
Chè __________: 
Antanke paran oswa gadyen legal ____________________, imèl sa a se pou fè w konnen ke ajans aplikasyon lwa sivil yo, espesyalman [METE NON AJANS LA SI LI DISPONIB] t ap [swa eseye kontakte pitit ou OSWA t ap chèche enfòmasyon espesifik sou pitit ou]. 

Ou ka kontakte [MÒN POU KONTAKTE] nan [PWOGRAM] pou nenpòt kesyon sou ensidan sa a, men tanpri konnen pwogram nou an ka pa gen plis enfòmasyon pase sa nou deja bay pi wo a. 

Dapre Lwa PWOTEKSYON an  ki te siyen 5 Out 2026 la, kounye a ki se yon lwa nan Massachusetts ke arestasyon sivil pou aplikasyon lwa sivil, sa ki enkli aplikasyon lwa imigrasyon federal, pa pèmi sou teren/espas lekòl la pandan lè lekòl, pandan pwogram anvan ak apre lekòl, ak pandan evènman lekòl òganize san yon manda jidisyè oswa yon lòd jidisyè.  

Distri nou an gen pwosedi ak politik klè anplas pou swiv Lwa PWOTEKSYON an, ke ou ka gade la  [INSERT LINKS]

Pou èd legal jeneral, tanpri chèche asistans legal isit la: 
· Akèy | Rechèchè Resous Legal Massachusetts 

Pou asistans legal konsènan pwoblèm imigrasyon, tanpri cheche asistans legal isit la: 
· Fon pou Reprezantasyon Legal (LRF) -- Pou moun ICE fèk arete.  
· Liy Dirèk pou Moun ki Detni: (617) 637-8195  
· Liy Dirèk pou Fanmi ak Zanmi: (617) 396-7143  
 
· Inisyativ Aksè ak Avoka Massachusetts (MACI) -- Pou moun k ap fè fas ak depòtasyon epi ki nan pwosedi nan tribinal imigrasyon kounye a.  
· Enskripsyon: 508-505-4588 
 
· Liy Èd pou Imigrasyon MIRA 
· miracoalition.org/news/immigration-helpline/  
 
· Rechèch Avoka Imigrasyon nan tout peyi a 
· ailalawyer.com
1

"APPLICATION FOR SEARCH WARRANT TRIAL COURT OF MASSACHUSETTS
GL.c.276.§§ 17

NAME OF APPLICANT SUPERIOR COURT DEPT.
ESSEX DIVISION
POSITION OF APPLICANT 'SEARCH WARRANT DOCKET NUMBER

Trooper, Massachusetts State Police

1. the undersigned APPLICANT, being duly swom, depose and say hat:

1. | have the following information based upon the attached affidavit(s), consisting of a total of 77 pages, which
is (are) incorporated herein by reference.

2. _Based upon this information, there is PROBABLE CAUSE to believe that the property decribed below:
has been stolen, embezzled, or obtained by false pretenses.

[7X | is intended for use or has been used as the means of committing a crime.

has been concealed to prevent a crime from being discovered.

X | is unlawfully possessed or concealed for an unlawful purpose.

X | is evidence of a crime or is evidence of criminal activity.

other (specify):

3. lam seeking the issuance of a warrant to search for the following property (describe the property to be
searched for as particularly as possible):
See Addendum A, which is incorporated herein by reference.

4. Based upon this information, there is also probable cause to believe that the property may be found (check

many as apply):
at (identify the exact location or description of the place(s) to be searched)

